Matti Nykänen

**Matti Ensio Nykänen** (iivij 1996–1998 **Paanala**, ) lâi syemmilâš luákkánjuškejeijee. 

Nykänen vuoitij tälviolympialijn nelji kole já oovtâ siilbâ, 14 maailmmiäštárvuotâmitalid (kuttâ kole) já 22 suomâmiäštárvuotâmitalid (13 kolled). Nykänen pisoi pegâlmâssân meid jieijâs valastâllâmkarrieer maŋa. 

## Eellim
Matti Ensio Nykänen šoodâi syeinimáánu 17. peeivi 1963 Jyväskyläst. Suu eeči lâi Hilmeri Ensio Nykänen (1933–2016), já suu eeni Vieno Nykänen. Matti lâi eejis viiđâd páárnáš já iännásis niäljád páárnáš. Kuohtuid Matti lâi nubbe alge. Maatist lijjii kyehti stuorrâviljâpele, stuorrâuábbipeeli, kyehti stuorrâuábi Päivi já Tuija já ohtâ uccâuábbi Anne.

Nykäsiist lijjii kulmâ párnáá já Nykänen lâi naaijâm kuttii viiđáin nisonáin:

* Tiina Hassinen (1986–1988), ohtâ kandâ (Sami, š. 1987)
* Pia Hynninen (1989–1991), ohtâ nieidâ (Eveliina, š. 1990)
* Sari Paanala (1996–1998)
* Mervi Tapola (2001–2003 já 2004–2010)
* Pia Talonpoika (2014–Nykäsii jäämmim räi)

Nykäsiist lijjii maŋgâ rikostuámu el. illáástem, uáivátvyeijim já paijeelliähtu. Nykäsiist lijjii ennuv tiervâsvuotâčuolmah. Sust lijjii eereeb iärrás alkoholčuolmah, ADHD, šlundevuotâ já sukkârtavdâ. Nykänen jaamij 4. kuovâmáánu 2019. Nykänen uážui páccá Jyväskylän ive 2022.

## Valastâllâmkarrieer
[thumb|right|Nykäsii mitaleh [Suomâ valastâllâmmuseost Helsigist]]
Ive 1981 Nykänen vuoitij vuosmuu keerdi nuorâi maailmmiäštárvuođâ já rävisulmui suomâmiäštárvuođâ. Ive 1984 sun vuoitij Sarajevo olympialijn stuorrâ njuškimluáhá kole já normaal njuškimluáhá siilbâ. Ive 1988 sun vuotij Calgary olympialijn puoh kulmâ kollemiitaal: stuorrâ njuškimluáhá, normaal njuškimluáhá já juávkkukišto. Sun njuškij majemuu keerdi Kajaanist ive 1992. Sun kištodij vala veteraankištoin iivij 2008–2011. Ive 2021 sun vuoitij Harrachovist paijeel 45-ihásij veteraanij maailmmiäštárvuođâ kollemiitaal.

### Vuáituh

## Pegâlmâsvuotâ
thumb|right|Matti Nykänen ive 2013 ''Iskelmäviikko''-muusiktábáhtusâst
Nykänen almostitij lávlon kulmâ studioalbum. Vuosmuš skiärru "Yllätysten yö" ("Olâttâsâi ijjâ") vuobdij kole. Tuše Matti Nykänen já Tapio Rautavaara lává vuáittám kollemiitaal olympialijn já lává uážžum kolleskiäru skiärruvuábdust.

Lávlookarrieer lasseen suu lâi politikkár, striptease-tánssájeijee, tuotâ-tv -čaittâleijee já pegâlmâsalmai. Jasper Pääkkönen čaittâlij Nykäsii elleekooveest Matti ive 2006. Nykänen lii tobdos jieijâs eđâlduvâin: "Elämä on laiffii" ("Eellim lii laiffii"), "Ehkä otin, ehkä en" ("Kenski valdim, kenski jiem"), "Fifty-sixty", "Elämä on ihmisen parasta aikaa" ("Eellim lii ulmuu pyeremus äigi") já "Jokainen tsäänssi on mahdollisuus" ("Jyehi tsäänssi lii máhđulâšvuotâ").

## Diskografia
### Studioalbumeh
* 1992 – *[[Yllätysten yö]]*
* 1993 – *[[Samurai (studioalbum)|Samurai]]*
* 2006 – *[[Ehkä otin, ehkä en]]*

### Singleh
* 1992 – *Markiisi De Sade*
* 1992 – *V-Tyyli / Vain Mäkimies Voi Tietää Sen*
* 1992 – *Syli / Moottoritie On Kuuma*
* 2002 – *Elämä on laiffii*
* 2004 – *Tää on mun elämää*
* 2005 – *Mäkikotka ja häkkilintu*
* 2006 – *Ehkä otin, ehkä en*
* 2007 – *Voitosta voittoon*
* 2008 – *Anna mulle sexii*
* 2008 – *Lennä Nykäsen Matti*
* 2009 – *Pomminvarma rakkaus*
* 2009 – *Jälleen joulu on*
* 2013 – *Tuusula mielessäin* (oovtâst Teflon Brothersáin)
* 2013 – *Jokainen tsäänssi on mahdollisuus*
* 2018 – *Suomi* (kyessiartistin)
* 2019 – *Leipää ja vettä*

## Fáádást eres soojijn

## Käldeeh